**ВОДЕ НА КОПНУ – ЈЕЗЕРА, МОЧВАРЕ И ЛЕДНИЦИ**

**(прочитати стр. 96-99 уџбеника, одговорити на питања на стр. 97 и 99, а тезе преписати у свеску):**

**-** Језера су удубљења у копну која су испуњена водом. Та удубљења се називају басени.

- По начину постанка, језера се деле на природна и вештачка.

- Вештачка језера настају преграђивањем речних долина помоћу брана.

- Језера добијају воду од падавина, подземних вода и река.

**-** Већина језера има притоку – реку која утиче у њега и отоку – реку која истиче из њега или само једну или

другу.

- Језера су најчешће слатководна. Постоје и језера без отицања воде, без отока и она губе воду само испаравањем

и због тога може доћи до значајног повећања количине соли у њима.

- Мртво море, најсланије језеро на свету, има скоро девет пута већу сланост од просечне сланости океанске воде.

- У стварању језерских басена природних језера учествују и унутрашње и спољашње силе.

- У зависности од тога која је сила имала главну улогу у стварању језерских басена, природна језера могу бити

тектонска, ледничка, вулканска, крашка, речна, еолска и друга.

- Мочваре су делови копна засићени водом, с посебним растињем и слојем тресета. Осим зарастањем језера,

мочваре могу настати и услед подизања нивоа подземних вода, накупљања падавинских вода на вододрживој

подлози која је близу површине или због изливања река.

- Мочваре заузимају већу површину на Земљи него сва језера заједно.

- Вода из језера се користе за водоснабдевање, наводњавање, риболов, одмор, рекреацију, саобраћај и добијање

соли из сланих језера.

- Лед прекрива више од једне десетине светског копна и када би се сав лед отопио, ниво Светског мора порастао

би за 60 m.

- Лед је распрострањен је у поларним областима и на високим планинама, на свим континентима осим

Аустралије.

- На копну се лед јавља у облику ледника. Ледници су покретне масе леда које настају изнад снежне границе

(стални снег и лед).

- Континентални ледници су пространи ледени покривачи под којима се налази највећи део Антарктика и

Гренланда.

- Топљење, односно смањивање површине морског леда на Арктику и Антарктику, уз истовремено повлачење

планинских ледника може неповољно да утиче на климу наше планете.

* **Посетите страницу <https://www.shtreber.com/Geografija-za-peti-razred> има занимљивих ствари.**
* **Усликане одговоре на питања и преписане тезе у свесци слати на мој e-mail: [sizor@sbb.rs](mailto:sizor@sbb.rs), а све остало преко vibera.**